़ता है मानो किसी जगह कुछ कूल-किनारासा देख पा रहा हूं । यदि इसी समय उसकी दिशा भूल जाऊँ तो वह फिर ओझल हो जाएगा उसे फिर नहीं खोज पाऊंगा ।
तभी ओट से आकर दामिनी ने मुझसे कहा : सो नहीं हो सकता। अकेले भटकते फिरेंगे तो इनको देख-भाल कौन करेगा ? वह जो एक बार अकेले निकले थे सो कैसाकंसा चेहरा लेकर लौटे थे ! मुझे तो उस बात को याद करते ही डर लगने लगता है ।
सच बताऊं ? दामिनी के इस उद्वेग से मेरे चित्त में मानो क्रोध ने अपना डंक मारा - दुःसह जलन होने लगी । - बड़े चाचा की मृत्यु के बाद शचीश तो प्रायः दो वर्ष तक अकेला ही घूमता रहा थाउस समय वह मर तो नहीं गया ! - मैं ज़रा कडु एपन के साथ ही यह कह गया - मन के भाव को दबा नहीं सका ।
दामिनी बोली, श्रीविलास बाबू, आदमों के मरने में बहुत समय लगता है, यह बात मुझे मालूम है। किन्तु हम लोग जब हई हैं तो फिर थोड़ी भी तकलीफ़ इन्हें क्यों होने दें ?
हमलोग ! बहुवचन का कम से कम आधा हिस्सा इस अभागे श्रीविलास का है, सो यही क्या कम है ! पृथ्वी के एक श्रेणी के
आदमियों को दुःख से बचाने के लिये और एक श्रेणी के मानव को दुःख पाना ही होगा। इन्हीं दो जाति के आदमियों को लेकर यह दुनिया है । दामिनी ने इतना तो भली भांति समझ ही लिया है कि मैं किस श्रेणा का आदमी हूं । सो जो हो, मुझे उसने अपने दल में ले लिया, यही मेरा काफ़ी सुख है
अतएव शचोश से कहा, इस समय शहर नहीं ही गए तो हर्ज क्या है ! न सही शहर ! तो चलो, नदी किनारे वह जो नोलकोठीवाला खंडहर है, वहीं कुछ दिन बिताए जाए । अफ़वाह है कि उसमें भूत का उत्पात हुआ करता है, सो कम-से-कम आदमी के उत्पात की संभावना तो वहां नहीं है ।
शचीश ने कहा, और तुम दोनों ?
मैंने कहा, हम दोनों भूत ही की तरह, जहां तक संभव होगा, अपने को छिपाकर रखेंगे ।
शचीश ने एक बार दामिनी के मुंह की ओर निहारा । दृष्टि में [ शायद थोड़ी सी आशंका मिश्रित थी।
दामिनी ने हाथ जोड़कर कहा, तुम मेरे गुरु हो । मैं चाहे कितनी भी पापिष्टा क्यों न होऊ, मुझे सेवा के अधिकार से वंचित न करना !
आप चाहे जो कहें, लेकिन मैं स्वीकार करता हूँ कि शचीश की यह साधना की व्याकुलता मेरो समझ में नहीं आई। वैसे एक दिन तो इस चीज़ को हंसकर ही उड़ा दिया था लेकिन आज, और
चाहे जो हो, हंसी बंद हो गई है। यह उल्का का प्रकाश नहीं है, यह तो साक्षात् अग्नि है । एक दिन शचीश में जब इसकी जलन देखी थी, तो उसके आगे बड़े चाचा की चेलागिरो करने का भी साहस नहीं हुआ था। किस भूत पर विश्वास करने से इसका श्रीगणेश हुआ था और किस अद्भुत-तत्त्व में विश्वास जगा रखने से इसका अंत होगा, इस बहस को छेड़कर हर्बर्ट स्पेन्सर के साथ मुक़ाबला करके क्या होगा ? स्पष्ट हो तो देख रहा हूँ कि शवीश भीतर हो भीतर सुलग रहा है, उसका जीवन इस सिरे से लेकर उस सिरे तक लाल होकर दगदग कर रहा है ।
इतने दिन वह नाचकर, गाकर, रोकर, गुरुको सेवा करके दिन-रात बेचैन था, सो शायद वह भी एक प्रकार से अच्छा ही था। हर घड़ी मन की सारी चेष्टा को निःशेष उंडेलकर वह अपने आपको दिवालिया कर डालता । लेकिन आज जब वह स्थिर होकर बैठ गया है, तो मन को दबा रखने का कोई उपाय हाथ में नहीं रह गया है। आज भाव-संभोग के काल्पनिक जगत् में डूब जाने का अवकाश नहीं; इस समय तो अनुभूति के सत्य लोक में प्रतिष्ठित होने के लिये भीतर ही भीतर ऐसी लड़ाई चल रही है कि शचोश का मुंह देखकर डर लगने लगता है। एक दिन मुझसे नहीं रहा गया मैं बोला : देखो शचीश, मुझे ऐसा
• लगता है जैसे इस समय तुम्हें किसी गुरु की आवश्यकता है जिनके सहारे तुम्हारी साधना सहज हो सके ।
शचीश चिढ़कर बोल उठा : चुप रहो, विश्री, चुप रहो । जो सहज है उसे भला बाहर से किसीकी क्या ज़रूरत ? धोखा ही सहज होता है, सत्य ही कठिन ।
मैं डरते-डरते बोला : उसी सत्य को पाने के लिये ही तो रास्ता दिखानेवालाशचीश अधीर होकर बोला : अजी यह तुम्हारे भूगोल का सत्य नहीं है - जो जिस किसीने भी दिशा दिखला दी । मेरे अंतर्यामी का आना-जाना सिर्फ मेरे हो रास्ते से हो सकता है - गुरु का रास्ता गुरु के हो आंगन में जाने का रास्ता है।
इसी शवीश के मुंह से कितनी बार कितनी उलटी बातें सुनने मिली हैं। मैं, श्रीविलास, बड़े चाचा का चेला अवश्य हूं, किन्तु उन्हें 'गुरु' कहने पर तो वे मुझे चैला लेकर मारने दौड़ते। उसी श्रीविलास से शचाश ने गुरु के पैर दबवा लिए और फिर दो दिन जाते न जाते मेरे हो लिये यह व्याख्यान । मुझे हंसने का भी साहस नहीं हुआ, गंभीर हो रहा ।
शचीश बोला, आज मैं स्पष्ट समझ रहा हूं, 'स्वधमं निधनं श्रेयः परधर्मो भयावहः' - श्लोक का क्या अर्थ है । और सभी चीज़ दूसरेके हाथ से पाई जा सकती हैं, परन्तु यदि धर्म अपना न हो तो वह मारता ही है, बचाता नहीं। मेरे भगवान् दूसरोंके हाथ से मिली हुई मुट्ठीभर भीख नहीं हैं। यदि उन्हें पाऊँगा तो मैं हा उन्हें पाऊँग